A felnőtt válogatottban 19 évesen, 2007 augusztusában mutatkozott be egy Kolumbia elleni barátságos mérkőzésen, majd a következő években több barátságoson is szerepelt, valamint egy vb-selejtezőn. Az első komoly torna, amin szerepet kapott, a 2013-as CONCACAF-aranykupa volt, itt Mexikó az elődöntőig jutott. Szerepet kapott a 2015-ös Copa América első két csoportmeccsén is, ám Chile ellen bokasérülést szenvedett, így a torna hátralevő részéről lemaradt.